पहला चेक मिलने के तजुर्बे पर रबि का कहना है कि ये एक सर्कल को पूरा करता है। कोई भी कारोबार बिना आय के अधूरा है। भले ही वो आय छोटी हो लेकिन इससे पता चलता है कि आपके उत्पाद का विकास सही दिशा में हो रहा है। इन लोगों की आय का मुख्य जरिया iCouchApp है और धीरे धीरे ये लोग अपने दोनों उत्पाद iDubba और iCouchApp को आपस में जोड़ने की कोशिश कर रहे हैं। ताकि इसका ज्यादा से ज्यादा फायदा हो। iCouchApp एक खास तरह का कारोबार है जिसमें उत्पाद, पेशा और विश्लेषण का मिश्रण है। जिसे ये लोग टीवी चैनल और मीडिया हाउस को देते हैं। ताकि वो इनके प्लेटफॉर्म का इस्तेमाल कर फायदा उठा सकें साथ ही इनकी कोशिश टीवी चैनलों को एक अनुकूलन समाधान देने की रहती है जिससे तय वक्त में वो अपने दर्शकों को अपने साथ जोड़ सकें। ये लोग अपने ग्राहकों को खास तरह का विश्लेषण भी उपलब्ध कराते हैं ताकि उनमें अपने दर्शकों की पसंद या नापसंद को लेकर बेहतर समझ बन सके। इसके लिए इन लोगों ने गूंज लैब्स के साथ समझौता किया हुआ है।